cyanic-selkie/wikianc huggingface dataset:
Asha’man
Sotilas
Kun kanavoimaan pystyvä mies liittyy noviisina Mustaan Torniin, hän saa arvonimen Sotilas; täysin toisin kuin Valkoisessa Tornissa Mustassa opetellaan käyttämään Ainoata Mahtia aseena. Kun Sotilas on oppinut tarttumaan Ainoaan Mahtiin, hänen on tehtävä kaikki askareensa ja työnsä sen avulla. Sotilaat voivat – toisin kuin Aes Sedai -noviisit – poistua Mustan Tornin alueelta, mutta vain Vihkiytyneen tai Asha'manin johdolla.
Sotilaan tunnus on andorilaisen tyylin mukainen ylös asti napitettu musta takki.
Asha'man
Vihkiytyneenä olo kestää yksilöllisen ajan; kun Vihkiytynyt on oppinut riittävästi ja ennen muuta löytänyt mahdollisen oman erityistaitonsa, hänet ylennetään varsinaiseksi Asha'maniksi ja hän saa tunnukseksi kullasta tehdyn punaisella emalilla koristellun lohikäärmeneulan toiselle puolelle kaulustaan.
Ero Aes Sedaihin
Asha'manien ja Aes Sedaiden ero on suurin piirtein miesten ja naisten eroa vastaava; Asha'manit pyrkivät käyttämään Ainoata Mahtia suunnilleen kaikessa, kun Aes Sedait vain ehdottoman tarpeen vaatiessa.
Monet Asha'manit ovat naimisissa ja käyttävät kaitsijasiteen tapaista sidosta pitääkseen yhtä vaimonsa kanssa; siteen muunnosta käytetään vangittujen Aes Sedaiden kahlitsemiseen.
Asha'manien johtaja on Mazrim Taim, joka käyttää itsestään nimitystä M'Hael (vanhalla kielellä Johtaja). Hän ei käytä miekka- ja lohikäärmeneuloja vaikka sai sellaiset ensimmäisenä, vaan hänen mustan takkinsa hihoihin on kirjottu hihansuista kyynärpäihin kiertyvät sinikultaiset lohikäärmeet.
Kotka (kaupunki)
Ruotsinsalmen linnoituskaupunki
Mantereen puolelle rakennettiin Kyminlinna vanhan Kyminkartanon alueelle paikkaan, jossa Alinen Viipurintie eli Suuri Rantatie ylittää Kymijoen Langinkosken- ja Huumanhaaran. Ensimmäistä niin sanottua Suvorovin linnoitusta laajennettiin vuodesta 1803 lähtien käsittämään koko Hovinsaaren pohjoisosa.
Linnoituskaupungin väestö oli pääosin ortodoksisia venäläisiä, kohoten parhaimmillaan noin kahdeksaan tuhanteen, mikä oli suunnilleen saman verran kuin Suomen pääkaupungissa Turussa. Kymin pitäjän luterilainen väestö oli samaan aikaan noin 2 200. Linnoitukset menettivät kuitenkin pian sotilaallisen merkityksensä Venäjän ja Ruotsin rajan siirryttyä Suomen sodassa vuonna 1809 Kymijoelta Tornionjokeen. Tämän seurauksena keisari Aleksanteri I alensi Ruotsinsalmen toisen luokan linnoitukseksi ja torjui anomuksen kaupungin perustamiseksi. Ruotsinsalmen linnoituskaupunki alkoi tyhjentyä, ja sinne jäi vain muutamia satoja asukkaita. Monet venäläiskauppiaat, kuten Sinebrychoff, siirtyivät muun muassa Helsinkiin. Krimin sodassa vuonna 1855 brittiläis-ranskalainen laivasto tuhosi merilinnoitukset ja linnoituskaupunki tuhoutui suurimmaksi osaksi tulipalossa. Nykypäivään on parhaiten säilynyt ortodoksinen Pyhän Nikolaoksen kirkko vuodelta 1801 sekä linnoituksista Kyminlinna, joka ei sijaintinsa vuoksi joutunut sotatoimien kohteeksi.
Teollistuminen
vasen|pienoiskuva|Kotkan saha vuonna 1910 Korkeakosken länsirannalla tiedetään olleen Kyminkartanon jauhomylly jo ainakin 1550-luvulla ja sinne rakennettiin myös sahamylly vuonna 1563. Korkeakosken jokihaaran alajuoksulle Helilään perustettiin 1560-luvulla kruunun laivanveistämö.
Finn (joki)
Finn on joki Irlannin tasavallan pohjoisosissa. Se on Foylejoen sivujoki, ja virtaa Donegalin kreivikunnan läpi. Aluetta, jonka läpi se virtaa kutsutaan Finnin laaksoksi. Finn virtaa myös osittain Tyronen kreivikunnassa Pohjois-Irlannissa. Cladyn kylä (, joka tarkoittaa pesujokea, tai Claddagh, joka tarkoittaa joen mutaista töyrästä) Strabanen lähellä on Finnin varrella.
Kotka (kaupunki)
Teollistuminen
Sahateollisuuden voimakas kasvu 1870-luvun alkupuolella johti lukuisien höyrysahojen perustamiseen Kymissä. Kymijoen suulla sijainnut alue oli otollinen sahateollisuudelle, koska jokea pitkin saattoi uittaa puutavaraa Päijänteeltä ja Saimaalta asti ja Kymijoki oli luonnollinen paikka sahojen perustamiselle. Ensimmäisen höyrysahan rakennuttivat Kotkansaaren itäosaan yhteisesti Carl Henrik Ahlqvist ja Johan Friedrich Hackman. Vuonna 1871 valmistunutta sahaa alettiin kutsua uusien sahojen rakentamisen myötä Vanhaksi sahaksi. Vuonna 1872 norjalainen yhtiö W. Gutzeit & Co perusti Kotkansaaren itäosaan sahan, joka oli valmistuessaan Suomen suurin. Sahaa nimitettiin myöhemmin Norjan sahaksi, koska siellä työskenteli paljon norjalaisia, joista Gutzeit piti hyvää huolta. Hän rakennutti heille oman koulun ja kaupan sekä järjesti hyvät asumisolot ja korotti palkkoja. Gutzeitin kiinnostus purjehtimiseen näkyi siinä, että Gutzeitin järjestämistä tapahtumisisista suurin osa oli purjehdukseen liittyviä. Gutzeit perusti myös lasitehtaita, konepajoja ja tiilitehtaita. Vuoteen 1876 mennessä Kymissä oli yhdeksän höyrysahaa, esimerkkeinä Norjan saha, Vanha saha, Hallan, Karhulan, Hovinsaaren, Jumalniemen ja Sunilan saha. Niiden ympärille syntyi nopeasti muuta teollisuutta. Teollistumisen myötä Kymin väkiluku alkoi nousta voimakkaasti. Vuonna 1870 se oli noin 3 200 henkeä, mutta vuosikymmenen loppupuolella noin 5 000, joista Kotkansaarella asui noin 1 000 asukasta. Ruotsinsalmen linnoituskaupungin raunioille alkoi muodostua uudelleen kaupunkimainen yhteisö.
Kotkan kaupunki
Suomen suuriruhtinaskunnan senaatti antoi 16. huhtikuuta 1878 julistuksen kaupungin perustamisesta Kotkan saarelle Kymin pitäjästä, joten vuonna 1879 Kotkansaari ja Hovinsaaren eteläosat irrotettiin Kymin kunnasta ja perustettiin Kotkan kaupunki, joka sai meri- ja tapulikaupungin oikeudet. Kaupungin ensimmäisessä asemakaavassa vuodelta 1878 katuverkosto laadittiin pääpiirteissään samansuuntaiseksi linnoituskaupungin katujen kanssa. Kaava laadittiin silloin yleisesti käytössä olleeksi ruutukaavaksi. Kouvola-Kotka -rautatien valmistuminen vuonna 1890 vahvisti Kotkan kehitystä alueensa merkittävimmäksi teollisuus- ja satamakaupungiksi ohi Haminan. Toisen maailmansodan jälkeen vuonna 1945 perustettiin uusi Kymen lääni, jonka väliaikainen pääkaupunki Kotka hetken oli. Kotkan kaupungin vaakunan suunnitteli Olof Eriksson vuonna 1957.
Karhulan kauppala
pienoiskuva|[[Karhulan Hovi]] 1950-luvun alussa Kymi oli suurkunta, jonka hallintoa ja rakennustoimintaa ei pystytty enää hoitamaan maalaiskuntien lainsäädännön mukaan. Vuonna 1951 Kymin teollisuustaajamista muodostettiin Karhulan kauppala, maaseutukylien jäädessä edelleen maalaiskunnaksi. Kauppalaan liitettiin Kymin kunnan keskeiset alueet; kirkonkylä Helilä sekä Karhulanniemen, Sunilan ja Korkeakosken teollisuusalueet. Alvar Aallon suunnittelema Sunilan asuntoalue oli alun perin kaavoituksella muuhun kuntakokonaisuuteen liittymätön alue Kymissä. Otto-Iivari Meurmannin luomassa Karhulan kauppalan ensimmäisessä yleiskaavassa vuodelta 1955 pyrittiin kokoamaan kylätaajamia kauppalan asumalähiöiksi ja luomaan Helilästä liikekeskusta. pienoiskuva|Kartta Kotkan alue- ja kuntaliitoksista.
Kotkan alueellinen laajeneminen
Kotkan kaupungin alue käsitti alun perin vain Kotkansaaren ja Hovinsaaren eteläisimmän osan. Nopeasti kasvava kaupunki tarvitsi lisää maata ja jo vuonna 1884 Kotkaan liitettiin Hovinsaari suurimmaksi osaksi ja Hietanen. Hovinsaaren pohjoisosa eli Kyminlinna liitettiin Kotkaan vuonna 1948. Vuonna 1954 Kymin länsiosista liitettiin kaupunkiin laaja alue, joka käsitti muun muassa Mussalon saaren sekä Ruonalan, Lankilan ja Sutelan kylät. Alueella on nykyisin myös Karhuvuoren ja Aittakorven kaupunginosat. Vuonna 1965 kaupunkiin liitettiin Karhulan kauppalasta Tiutisen saari. Haapasaaren kunta, joka oli irtautunut Kymistä 1913 ja joka oli 1970-luvulla ollut asukasluvultaan Suomen pienin kunta, liitettiin Kotkaan vuonna 1974. Kotkan, Karhulan ja Kymin kuntaliitoksessa vuonna 1977 kaupunki laajeni käsittämään pääosin kaikki eri aikoina Kymiin kuuluneet alueet.
Politiikka
pienoiskuva|pysty|Kotkan kirkko pienoiskuva|Erkki Huttusen suunnittelema Kotkan kaupungintalo valmistui vuonna 1934. Kotkan kaupungin ylintä päätösvaltaa käyttää kaupungin asukkaiden joka neljäs vuosi kunnallisvaaleissa valitsema kaupunginvaltuusto. Kotkan kaupunginvaltuustossa on 51 jäsentä, jotka valitsevat 13-jäsenisen kaupunginhallituksen ja lautakunnat. Kaupunginvaltuuston puheenjohtajana toimii kokoomuksen Pasi Hirvonen ja kaupunginhallituksen puheenjohtajana SDP:n Sami Virtanen. Kaupunginjohtajana toimii Esa Sirviö. Kotkassa toimii myös nuorisovaltuusto, jolla on edustajansa eri lautakunnissa.
Väestö
Kotkan asukasluku oli 0 asukasta ja asukastiheys 0 asukasta neliökilometrillä. Vuoden 2006 lopulla asukkaista oli suomenkielisiä 52 131 (95,5 %) ja ruotsinkielisiä 579 (1,1 %). Muiden kielten puhujien määrä oli 1 897 (3,5 %). Ulkomaan kansalaisia Kotkassa asui 1 582 (2,9 %). Ulkomaan kansalaisten määrä on kasvanut nopeasti 1990- ja 2000-luvuilla, vielä vuonna 1990 se oli vain 0,3 % väestöstä. Nykyisen Kotkan alueen asukasluku oli suurimmillaan noin 62 000 henkeä 1970-luvun puolivälissä hieman ennen suurta kuntaliitosta. 1970-luvun lopulta alkoi väestökato, jota kesti 1990-luvun lopulle. Muuttoliike suuntautui erityisesti pääkaupunkiseudulle. 2000-luvulla asukasluku pysyi suunnilleen ennallaan. Vuodesta 2013 alkaen Kotka on kuitenkin jälleen kokenut väestökatoa, joka kasvaneen muuttotappion takia syveni voimakkaasti 2020-luvun alussa.
Yhdistyneen kuningaskunnan historia
Yhdistyneen kuningaskunnan historia valtiona alkoi, kun Englannin ja Skotlannin kuningaskunta muodostivat poliittisen unionin 1. toukokuuta 1707, kuten 22. heinäkuuta 1706 allekirjoitetussa Englannin ja Skotlannin parlamenttien ratifioimassa Trentin unionisopimuksessa oli sovittu. Unionista muodostui Ison-Britannian kuningaskunta. Ennen yhdistymistä Englanti ja Skotlanti olivat olleet itsenäisiä valtioita, mutta vuonna 1603 solmitun sopimuksen jälkeen niitä yhdisti personaaliunioni, jolla luotiin perusta kuningaskuntien yhdistymiseen.
Kotka (kaupunki)
Väestö
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Yhdistyneen kuningaskunnan historia
Yhdistyneen kuningaskunnan varhaisimpina vuosina merkittävimpiä tapahtumia oli muun muassa jakobiittien nousu Skotlannissa ja häviö vuonna Cullodenissa 1746. Myöhemmin, voitto seitsenvuotisessa sodassa 1763 johti brittiläisen imperiumin maailmanvallan muodostumiseen ja laajentumiseen suurimmaksi imperiumiksi historiassa. Vuonna 1921 brittiläinen imperiumi käsitti väkiluvultaan noin 458 miljoonaa ihmistä, arviolta neljäsosan maailman väkiluvusta.
Kotka (kaupunki)
Taajamat
Vuoden 2018 lopussa Kotkassa oli 52 883 asukasta, joista 51 410 asui taajamissa, 920 haja-asutusalueilla ja 553:n asuinpaikat eivät olleet tiedossa. Kotkan taajama-aste on 98,2 %. Kotkan taajamaväestö jakautuu kahden eri taajaman kesken:
Yhdistyneen kuningaskunnan historia
Irlanti liittyi unionisopimukseen vuoden 1800 unionilailla, jolloin unioni sai nimekseen Ison-Britannian ja Irlannin yhdistynyt kuningaskunta. Vuonna 1922 Irlannin tasavalta itsenäistyi ja Pohjois-Irlanti jatkoi osana Yhdistynyttä kuningaskuntaa. Vuonna 1927 Yhdistynyt kuningaskunta vaihtoi viralliseksi nimekseen Ison-Britannian ja Pohjois-Irlannin yhdistynyt kuningaskunta, joka tavallisesti lyhennetään Yhdistynyt kuningaskunta tai Britannia.
1800- ja 1900-lukujen vaihteessa Yhdistynyt kuningaskunta lujitti valtaansa Etelä-Afrikassa valtaamalla Oranjen vapaavaltion ja Transilvanian toisessa buurisodassa. Sota päättyi 31. toukokuuta 1902 Vereeningingin sopimukseen. Etelä-Afrikan liittovaltio sai dominion aseman 1. heinäkuuta 1910.
Myokardium
thumb|Kuvassa näkyy selvästi sydämen seinämän paksuin osa, myokardium. Myokardium eli sydänlihas on sydämen seinämän keskimmäinen ja paksuin osa. Vasemman kammion seinämä on noin 12 mm paksu; oikean kammion seinämä on ohuempi, noin 5 mm. Sisäpuolelta sydänlihasta verhoaa endokardium ja ulkopuolelta sydänlihaspussi, jonka sisempi lehti on tiiviisti kiinnittyneenä myokardiumiin ja ulompi kiinnittää sydämen ympäröiviin kudoksiin.
Yhdistyneen kuningaskunnan historia
Kuningatar Viktoria kuoli 22. tammikuuta 1901. Uudeksi kuninkaaksi nousi Edvard VII. Yhdistynyt kuningaskunta liittoutui Japanin kanssa 30. tammikuuta 1902 sekä Ranskan kanssa 8. huhtikuuta 1904. Edvard VII kuoli 7. toukokuuta 1910, jolloin valtaistuimelle nousi Yrjö V. Seuraavana vuonna säädetty Parliament Act poisti parlamentin ylähuoneelta veto-oikeuden lainsäädännössä.
Kotka (kaupunki)
Seurakunnat
Kotka kuuluu Pyhän Ursulan seurakunnan alueeseen. Kyseinen seurakunta on osa Katolisen kirkon Helsingin hiippakuntaa.
Yhdistyneen kuningaskunnan historia
Maailmansodat
Ensimmäisessä maailmansodassa Britannia oli yksi ympärysvalloista Venäjän, Ranskan ja Yhdysvaltain rinnalla Saksaa vastaan. Sodan sytyttyä Herbert Kitchener nimitettiin maan sotaministeriksi 5. elokuuta 1914. Yleinen asevelvollisuus otettiin käyttöön 26. tammikuuta 1916. Kitchener kuoli kesäkuussa 1916, jonka jälkeen David Lloyd George nimitettiin 6. heinäkuuta sotaministeriksi. Yhtenä voittajavaltioista se oli solmimassa Versailles’n rauhaa. Sodassa kuoli satoja tuhansia brittejä.
Kotka (kaupunki)
Seurakunnat
Vuoden 2018 aluejaon mukaan Kotkassa on seuraavat Suomen evankelis-luterilaisen kirkon seurakunnat:
Yhdistyneen kuningaskunnan historia
Maailmansodat
Toisessa maailmansodassa Britannia oli yksi liittoutuneista, jälleen yhdessä Neuvostoliiton, Ranskan ja Yhdysvaltain kanssa Saksaa vastaan. Kun Saksa hyökkäsi Puolaan, Britannia julisti antamiensa turvatakuiden mukaisesti Saksalle sodan 3. syyskuuta 1939. Sodan levitessä Belgiaan britit onnistuivat evakuoimaan suuren osan joukkojaan Dunkerquesta kanaalin yli. Saksalaiset kävivät brittejä vastaan kiivasta ilmasotaa, mutta taistelu Britanniasta ei onnistunut eikä Saksa miehittänyt Britanniaa. Pohjois-Afrikassa britit torjuivat italialaiset Egyptissä, ja joutuivat taistelemaan myös avuksi tulleita saksalaisia vastaan. Sota Välimerellä käsitti myös laajaa laivastosodankäyntiä, ja lentokoneet operoivat lentotukialuksilta.
Myokardium
Myokardium koostuu haaroittuneista sydänlihassoluista, jotka liittyvät toisiinsa kytkylevyjen avulla. Kytkylevyissä olevat aukkoliitokset mahdollistavat depolarisaation leviämisen sydänlihassoluihin erittäin nopeasti. Myokardiumille tuovat runsashappista verta sepelvaltimot ja niukkahappisen veren vievät pois sydänlaskimot, jotka yhtyvät sydämen takana sepelpoukamaksi.
Yhdistyneen kuningaskunnan historia
Vuoden 1945 jälkeen
Toisen maailmansodan jälkeen useimmat brittiläisen imperiumin valtioista ovat itsenäistyneet. Useat niistä ovat liittyneet Kansainyhteisön jäseneksi. Jotkut näistä maista (ns. commonwealth realmit) ovat säilyttäneet Britannian hallitsijan valtionpäämiehenään.
Myokardium
Sydänlihaksen hapenkulutus on levossa noin 10 % elimistön kokonaiskulutuksesta, vaikka sen massa on vain noin 0,5 % koko ruumiin massasta.
Yhdistyneen kuningaskunnan historia
Vuoden 1945 jälkeen
Marraskuussa 1965 Rhodesian rotuerottelupolitiikkaa harjoittanut hallitus aiheutti Iso-Britannian hallitukselle taloudellisten suhteiden katkeamiseen johtaneen kiistan julistamalla Rhodesian itsenäiseksi Iso-Britannian vastustuksesta huolimatta. Kiistan ydin koski mustien poliittisia oikeuksia Rhodesiassa. Vuonna 1965 kokonaistuotannon kasvuvauhti jäi selvästi alhaisemmaksi kuin keskimäärin Länsi-Euroopassa. Vuoden 1966 maaliskuun 31. päivänä järjestetyissä parlamenttivaaleissa labour sai parlamenttiin 363 edustajaa, konservatiivit 253 ja liberaalit 12. Touko-kesäkuun vaihteessa 1966 alkoi maan huoltotilannetta uhannut merimieslakko, joka tyrehdytti vientikaupan ja aiheutti kansallisen hätätilan. Heinäkuussa Wilsonin hallitus ryhtyi radikaaleihin toimenpiteisiin nostamalla korkokantaa, kiristämällä verotusta, supistamalla sotilasmenoja ja rajoittamalla pääomavirtaa ulkomaille.
Kotka (kaupunki)
Seurakunnat
Suomen helluntaikirkon jäsenseurakunnista Kotkassa toimivat Karhulan helluntaiseurakunta ja Kotkan helluntaiseurakunta.
Yhdistyneen kuningaskunnan historia
Terrorismin kohteena
Vuonna 2017 arvioitiin, että Britanniassa terrorismin uhka on vähintään yhtä korkealla kuin 1970-luvulla. Terroristijärjestö Isis todistetusti suunnitteli umpimähkäisiä iskuja viattomia siviilejä kohtaan samoissa määrin kuin Irlannin tasavaltalaisarmeija IRA 40 vuotta aiemmin. Pohjois-Irlannin itsenäisyyttä ajaneen IRA:n arvioidaan tehneen yli 2 700 iskua ja surmanneen yli 1 800 ihmistä vuoden 1970 jälkeen. Irlannin tasavaltalaisarmeija IRA kuitenkin lopetti rikollisen ja aseellisen toimintansa vuonna 2006.
Pahimmat pommi-iskut ennen vuosituhannen vaihdetta olivat
Britanniassa on tehty useita terrori-iskuiksi luokiteltuja rikoksia vuosituhannen vaihteen jälkeen. Osa rikoksista on kohdistunut yksittäisiin ihmisiin, toisilla on pyritty saamaan aikaan mahdollisimman paljon tuhoa siviileille.
Kotka (kaupunki)
Seurakunnat
Suomen ortodoksisen kirkon seurakunnista Kotkan alueella toimii Kotkan ortodoksinen seurakunta.
Suomen evankelisluterilaisen lähetyshiippakunnan Luterilainen Siilas-seurakunta kokoontuu Kotkan Karhulassa.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Kotkan kaupungin nykyisellä alueella.
Talous
pienoiskuva|Karhula Osakeyhtiön pääkonttori Kotkan kolme suurinta työnantajaa vuonna 2018 olivat Kotkan kaupunki, Kymsote ja Steveco. Suurimmat elinkeinot vuonna 2004 olivat yhteiskunnalliset palvelut (31,7 %) ja teollisuus (21,9 %). Vuonna 2006 kaupungin kokonaismenot olivat hieman yli 370 miljoonaa euroa ja kunnallisverotuloja kertyi 141,3 milj. euroa tuloveroprosentin ollessa 18,75 %. Koronapandemian vuonna 2020 kokonaismenot olivat 424,3 miljoonaa, kunnallisverotuloja kertyi 225,3 miljoonaa euroa ja tuloveroprosentti oli 21,5%.
Kotkan työttömyysaste oli vuoden 2015 lopussa 22,2 prosenttia, mikä on eräs Suomen korkeimpia ja suurin maan kaupungeista. Vuoden 2022 alussa Kotkan työttömyysaste oli 13,9 %, mikä oli Kaakkois-Suomen kunnista Rautjärven jälkeen toiseksi korkein luku.
Suurimmat työnantajat
Kotkan kaupungin suurimmat työnantajat 2018.
Infrastruktuuri
Kaupungin energiayhtiö Kotkan Energia tuottaa 60 % energiastaan uusiutuvista energianlähteistä. Yli puolet kotkalaisista kiinteistöistä lämmitetään Kotkan Energian tuottamalla ja jakelemalla kaukolämmöllä.
Vesihuollosta vastaa Kymen Vesi, jolla on jätevedenpuhdistamo Mussalossa. Asuinkiinteistöjen jätteiden kuljetuksesta vastaa Kymenlaakson Jäte Oy. Lajiteltuja jätteitä voi toimittaa Jumalniemen jäteasemalle ja Kotkansaaren kierrätysasemalle.
Liikenne
Kotkasta on vuonna 1890 valmistunut rautatieyhteys Kouvolaan. Kotkan rautatieasema sijaitsee osoitteessa Kotkantie 1. Junien pääteasema Kotkan Satama sijaitsee Tornatorintiellä. Juna kulkee Kotkasta Kouvolaan, josta on vaihtoyhteydet eri suuntiin.
Yhteysalukset Otava ja Tekla liikennöivät Kotkan Kuusisen satamasta Itäisen Suomenlahden saaristoon, muun muassa Pyhtään Kaunissaareen. Lisäksi Sapokanlahden laiturista lähtee monenlaisia aluksia, vesibusseja ja taxi-veneitä saaristoon. Monille saarille järjestetään myös teemaristeilyjä.
Jeesuksen hauta
On olemassa useita paikkoja, joita jotkut pitävät Jeesuksen hautana tai ovat väittäneet hautapaikaksi:
Jeesuksen hautaa käsittelevät:
Kotka (kaupunki)
Liikenne
Kymin lentokenttä on pienkonekenttä kaupungin pohjoisosissa.
Kaupunki sijaitsee valtatien 7, E18 varrella, jonka kautta etäisyys Helsinkiin on noin 130 kilometriä. Paikallis­liikennettä Kotkassa hoitaa nykyisin vain Pohjolan Liikenne, joka osti ensin Karhulanpuoleisen linja-autoliikenteen Onni Vilkas Oy:ltä Onni Vilkkaan kuoltua ja sitten Mussalo-Karhuvuoren liikenneoikeudet marraskuussa 2007 Jyrkilä-liikenneyhtiöltä, joka jatkaa kuitenkin tilausmatka-liikenneyhtiönä. Palvelulinjoja sekä seutu- ja kaukoliikenteen vakiovuoroja Kotkassa ajavat lisäksi Savonlinja-Yhtiöt, Henkilöliikenne Heino Oy sekä Liikenne Vuorela.
Satamat
pienoiskuva|Mussalon satamaa. pienoiskuva|[[Katariinan meripuisto]] Kotkan satama yhdistyi vuonna 2011 Haminan sataman kanssa Hamina-Kotkan satamaksi, joka on Suomen suurin yleissatama. Kotkan satama oli jo ennen yhdistymistään yleissatamista Suomen suurin vientisatama.
HaminaKotka Sataman osakeyhtiöön kuuluvat satamat Kotkan alueella:
Kotkassa on lisäksi muita kuin HaminaKotka Sataman osakeyhtiöön kuuluvia satamia:
Entisen Puistolan öljysataman alueella sijaitsee nykyisin Katariinan meripuisto.
Koulutus
pienoiskuva|Hovinsaaren koulu pienoiskuva|Ruotsinsalmi Kotkassa sijaitsee Kaakkois-Suomen ammattikorkeakoulun kampus, joissa voi opiskella tekniikkaa, merenkulkua, sosiaali- ja terveysalaa, matkailua sekä liiketaloutta. Peruskouluja on 22 ja lukioita kolme. Kaupungissa on yksi ruotsinkielinen koulu, Kotka Svenska Samskola, jossa toimii peruskoulun luokkien 1–9 lisäksi lukio.
Kulttuuri
vasen|pienoiskuva|Kotkan Kantasatamassa 11. heinäkuuta 2008 avattu [[Merikeskus Vellamo.]] Kymenlaaksossa toimivan sinfoniaorkesterin Kymi Sinfoniettan toinen pääkonserttitalo on Kotkan konserttitalo. Tunnettuja kotkalaisia kevyen ja rockmusiikin yhtyeitä ovat muun muassa Harmony Sisters, Sten's Stoned, Sydänmaa ja Ypö-Viis. Musiikin perusopetuksesta on jo vuodesta 1946 lähtien vastannut Kotkan-seudun musiikkiopisto, joka toimii Kotkan lisäksi neljän lähikunnan alueella.
Kotkan kaupunginteatterin historia alkaa Kotkan Työväenteatterin perustamisesta vuonna 1908. Merkittäviä museoita ovat Suomen merimuseo ja Kymenlaakson museo, jotka siirtyivät heinäkuussa 2008 Kotkan Kantasatamassa sijaitsevaan Merikeskus Vellamoon.
Nähtävyydet
pienoiskuva|Sibeliuksenpuisto Kotkan keskustassa Kotkansaarella sijaitsevat Merikeskus Vellamo Kantasatamassa ja sen laiturissa museojäänmurtaja Tarmo. Puistoista kuuluisin on Sapokan vesipuisto, joka on useasti palkittu viheralue. Sapokanlahden rannalla sijaitsee myös Maretarium, joka on vuonna 2002 valmistunut suomalaisten kalojen akvaariotalo. Kotkansaaren eteläisimmässä kärjessä sijaitseva Katariinan meripuisto on yli 20 hehtaarin suuruinen puisto- ja virkistysalue. Öljysatamasta merelliseksi kansanpuistoksi vähitellen kasvanut Katariinan Meripuisto on erittäin monipuolinen toimintapuisto kaiken ikäisille. Kymijoen varrella sijaitseva Koskipuisto on Kotkan uusin vesiaiheinen puisto.
Kotkan veistospromenadi on kokoelma nykykuvanveistäjien teoksia, joista pääosa sijaitsee Keskuskadun lehmusbulevardilla, mutta kokoelma on laajentunut myös ympäröiviin puistoihin ja katuihin. Veistospromenadille on hankittu uusia teoksia lähes vuosittain.
Kotkan kaupunkipuistot saivat vuonna 2019 kunniamaininnan Euroopan neuvoston maisemapalkinto -kilpailussa.
Kotkansaaren kirkkoja ovat Kotkan kirkko, vuonna 1898 valmistunut uusgoottilainen punatiilikirkko sekä Pyhän Nikolaoksen kirkko, joka on Kotkan ortodoksisen seurakunnan kirkko ja Kotkan vanhin kivirakennus. Haukkavuoren näkötorni on alun perin ollut vesitorni.
Kymin kirkko on vuonna 1850 valmistunut Kotkan alueen vanhin luterilainen kirkko. Uusklassista arkkitehtuuria edustava kirkko sijaitsee Helilän kaupunginosassa. Langinkosken keisarillinen kalastusmaja ja luonnonsuojelualue sijaitsevat Kymijoen Langinkoskenhaaran suualueella. Kyminlinna ja Ruotsinsalmen merilinnoitukseen kuuluvat linnakkeet kuuluvat Kaakkois-Suomen linnoitusjärjestelmään.
Ruokakulttuuri
Kotkan pitäjäruoiksi nimettiin 1980-luvulla hailiserpa, silakkaserpa, lohisoppa, punsa, lanttujyrköt ja ryynipiirakka. Uppopaistettuja munkkipossuja eli possoja pidetään myös kotkalaisina perinneleivonnaisina.
Urheilu ja liikunta
Kotkan merkittävimmät yleisurheilukentät ovat Karhulan keskuskenttä Karhulassa ja Puistolan urheilukenttä Kotkansaarella Katariinan kaupunginosassa. Kaupungissa on kaksi uimahallia, Uimala Katariina Kotkansaarella Katariinassa ja Karhulan uimahalli. Katariinan uimalaan kuuluu myös 50-metrinen maauimala, joka on auki kesäkuukausina. Arto Tolsa Areena on erityisesti jalkapallolle tarkoitettu stadion Kotkansaarella Uimala Katariinan vieressä.
Jääkiekkoa ja taitoluistelua varten on käytössä Kotkan jäähalli Rauhalassa ja sen vieressä oleva harjoitushalli. Ruonalan urheiluhalli toimii harjoitushallina useille eri lajeille (muun muassa jalkapallo). Monille sisäurheilulajeille on käytössä Steveco-areena Karhuvuoressa (erityisesti koripallo). Aittakorvessa sijaitsevat keilahalli sekä Liikuntakeskus Kotka, jossa voi harjoittaa muun muassa squashia ja sulkapalloa.
Mussalossa on 18-väyläinen golfkenttä ja Koivulassa pienempi 6-väyläinen par 3 kenttä. Kymin lentokenttä toimii purjelentokeskuksena, ja sen lähistöllä on Kotkan moottoriurheilukeskus.
Ystävyyskaupungit
Kotkan kaupungilla on 10 ystävyyskaupunkia eri puolilta maailmaa. Lisäksi kaupungilla on yhteistyösopimuksia Pietarin ja Pohjois-Tallinnan kaupunginosan kanssa. Myös koulutusalalla on yhteistyösopimuksia Viipurin, Pietarin, ja Tallinnan oppilaitosten kanssa.
Fuet
pienoiskuva|Fuet Fuet on ohut pitkulainen katalonialainen kestomakkara. Se on valmistettu karkeasti jauhetusta sianlihasta, jonka lisäksi on käytetty ihraa, mustapippuria ja muita mausteita. Kuorena on käytetty sian ohutsuolta. Tyypillisesti makkara on 20–30 senttimetriä pitkä, ja niitä on myyntipakkauksissa yleensä pari. Myytäessä fuet on suhteellisen pehmeää, mutta säilytysaikana se muuttuu koostumukseltaan kovemmaksi.
Erityisesti Vicin kaupunki Osonan piirikunnassa on tunnettu fuet-makkaroistaan.
Jeremy Strong
Jeremy Strong (s. 25. joulukuuta 1978) on yhdysvaltalainen näyttelijä. Hän näyttelee Kendall Royta HBO:n televisiosarjassa Succession (2018–2023), josta hän voitti parhaan miespääosan Emmyn vuonna 2020 ja parhaan miespääosan Golden Globen vuonna 2022. Strong oli Time-lehden 100 vaikutusvaltaisimman henkilön listalla vuonna 2022.
Hugo Alfvén
thumb|right|Hugo Alfvén. Hugo Emil Alfvén (1. toukokuuta 1872 Tukholma – 8. toukokuuta 1960 Falun) oli ruotsalainen säveltäjä, kapellimestari, viulisti ja taidemaalari. Hänen musiikkinsa on myöhäisromanttista.
Alfvén sävelsi muun muassa viisi sinfoniaa sekä rapsodioita
Alfvén opiskeli Tukholman konservatoriossa vuosina 1887–1891. Hän sai myös yksityisopetusta Johan Lindegreniltä. Myöhemmin Alfvén johti mieskuoro Orphei Drängaria.
Microsoft Flight Simulator 2004
Flight Simulator 2004: A Century of Flight (FS9) on Microsoftin Microsoft Flight Simulator -sarjan yhdeksäs osa. Osan teemana on ilmaa raskaamman lentämisen ensimmäinen vuosisata.
Lentokoneet
Teeman hengessä pelin mukana tulee erilaisia lentokoneita, niin vanhoja kuin uusiakin.
Tehtävät
Flight Simulator 2004 tarjoaa myös lukuisia tehtäviä. Niissä voi yrittää muun muassa Wrightin veljesten ensilentoa tai kokeilla ylittää Atlantti Spirit of St. Louisilla.
Virmat
Virmat (Centranthus) on kuusamakasvien (Caprifoliaceae) heimoon kuuluva kasvisuku. Sukuun kuuluu noin 10–15 lajia.
Microsoft Flight Simulator 2004
Lentokentät
Pelissä on yli 24 000 lentokenttää. Muutama suurin niistä on mallinettu pelisarjan aikaisempia osia tarkemmin.
Moninpeli
Pelissä on myös verkkopeliominaisuus, jossa voi pelata peliä muiden pelaajien kanssa joko omalla tai heidän tekemällään pelipalvelimellaan. Pelissä on mukana myös chat, jolla voi keskustella muiden pelaajien kanssa.
Lisäksi peliä on mahdollisuus pelata maailmanlaajuisessa VATSIM tai IVAO verkossa, jossa käytetään realistista radiokieltä. Lennonjohtona toimivat oikeat ihmiset.
Lisäosat
Yleisesti ottaen, ainakin Suomessa asuvan kannalta, Flight Simulator 2004 on suoraan paketista vedettynä melko "tylsä", ja epärealistinen, lähinnä todella huonoilta näyttävien lentokenttien ja maaston takia. Peliin saa kuitenkin huimasti lisäpiristettä joko maksullisten tai ilmaiseksi Internetistä ladattavien lisäosien avulla.
Hyvänä esimerkkinä suomalaiset simulaattoriharrastajat ovat ottaneet asian oikein kunnolla käsittelyynsä; Finnish Scenery Designers on tehnyt ja julkaissut ilmaiseksi Internetiin lähes koko Suomen kattavat fotorealistiset maatekstuurit ja tarkasti mallinnetut lentokentät. Muun muassa Helsinki-Vantaan lentoaseman Hilton-hotelli on mallinnettu. Myös ulkomaille löytyy tuhansia verkosta ladattavia ilmaisia tai maksullisia lisäosia.
Useimmiten taas laadukkaat lisäosalentokoneet ovat maksullisia. Suositeltavia hankintoja ovat mm. Wilco/feelthere:n Airbus A320- ja A330/340 koneperhe sekä PMDG:n Boeing 737-sarja, PMDG:n MD-11, Airsimmer:in A320 koneperhe, PMDG:n Boeing 747 ja Level-D:n Boeing 767. Myös Captain Similtä löytyy hienoja lisäosia. Ilmaiset lisäosalentokoneet ovat useimmiten yleisilmailukoneita, ja niiden ohjaamot eivät yleensä ole kovin hienoja. Toki poikkeuksiakin löytyy.
Peliin voi ladata myös niin sanottua AI-liikennettä, joka tuo peliin paremman tietokoneohjatun lentoliikenteen. "Yhtiöt" ovat samoja kuin oikeastikin, ja ne käyttävät samoja koneita samoilla maalauksilla, toisin kuin pelin oma AI-liikenne, joka on täysin kuvitteellista.
Kun pelin on höystänyt täyteen lisäosia, ja omistaa tehokkaan tietokoneen, monien mielestä se on jopa osin parempi kuin uudempi versio, Flight Simulator X. 2004:sen kevyempi tekniikka tarjoaa hyvän ruudunpäivitysnopeuden, kun lisäosilla saadaan peli näyttämään myös hienolta ja tuntumaan realistisemmalta. 2004:n etu Flight Simulator X:ään onkin juuri yksinkertaisempi tekniikka.
Pelissä tulee myös mukana GMax -CAD-ohjelma, jolla lentokoneita ja rakennuksia voi tehdä itse helposti.
Lentokoneiden ja maiseman muokkaaminen
Flight Simulator 2004:lle on saatavilla runsaasti sekä kaupallisia että ilmaisia laajennuksia.
Simulaattorille on mahdollista luoda myös itse lisää ilma-aluksia sekä simulaattorin maisemaa ja lentokenttiä. Maiseman luonti peliin tapahtuu layer -tekniikalla. Maiseman tasot luodaan päällekkäin maisemapohjasta alkaen. Maisemapohjan päälle lisätään tekstuurit ja lentokentän osat. Muokattu maisemapohja voidaan tehdä paketiksi, jota voidaan myöhemmin päivittää. Maiseman tekstuuritiedostot ovat BMP -tiedostoja, joita voidaan muokata suoraan kuvankäsittelyohjelmilla. Rakennukset ja lentokoneet ovat kolmiulotteisia polygonimalleja. Kolmiulotteisten objektien pinnat teksturoidaan kuvatiedostoilla maiseman tapaan. Lentokoneiden asetuksia voidaan muokata kunkin lentokoneen aircraft.cfg tiedostosta.
Lentokenttien pohjat voidaan luoda erityisellä AFCAD -ohjelmalla.
Koska pelin tekniikka on kevyempää, myös vähän vaatimattomampikin kone jaksaa yleensä pyörittää sitä paremmin kuin uudempaa osaa Microsoft Flight Simulator X:ää, kaikkein uusimmasta vuoden 2020 versiosta puhumattakaan. Siten Flight Simulator 2004:llä on aktiivikäyttäjiä vielä 2020-luvullakin.
Järjestelmävaatimukset
Microsoftin ilmoittamat vähimmäisvaatimukset:
Kuitenkin pitkän kokemuksen perusteella vähimmäisvaatimukset ovat selvästi korkeammat:
Lisäksi verkossa pelaamiseen Internet-yhteys.
Valkeuden Lapset
thumb|200px|Lippu Valkeuden Lapset Valkeuden Lapset on Robert Jordanin Ajan pyörä -kirjasarjassa esiintyvä hengellinen sotilasjärjestö. Se on uskomuksiltaan tiukan askeettinen ja valtioihin sitoutumaton; sen päätehtävä on Pimeän valtiaan voittaminen ja kaikkien pimeänkulkijoiden tuhoaminen. Järjestön perusti Lothar Mantelar satavuotisen sodan aikana aluksi saarnaamaan vahvistuneita pimeänkulkijoiden joukkoja vastaan; sodan aikana siitä kehittyi rakenteeltaan täysin sotilaallinen.
Valkeuden Lapset eivät ikinä jousta uskomuksissaan ja ovat järkkymättömän varmoja siitä että vain he yksin tietävät mikä on totta ja oikein. Järjestö on siis luonteeltaan hyvin inkvisition kaltainen. Järjestöä johtaa Voideltujen Neuvosto ja ylimpänä komentajana toimii kenraalikapteeni. He uskovat että kaikki Aes Sedait ja näiden tukijat ovat pimeänkulkijoita.
Valkeuden Lapsista käytetään halveksivaa nimikettä "Valkoviitta", jota he itse inhoavat.
Valkeuden Lasten pääesikunta sijaitsi ennen Amadorissa mutta se jouduttiin siirtämään kun seanchanit valtasivat kaupungin.
Valkeuden Lasten tunnus on kultainen auringonkehrä valkoisella pohjalla.
Järjestön pelätyin osa on Valkeuden Käsi, jota kutsutaan heidän itsensä inhoamalla nimellä Kuulustelijat. Heidän virallinen olemassaolonsa oikeutus on ottaa selvää totuudesta kiistatilanteissa ja löytää pimeänkulkijat. Tätä tehdessään he käyttävät liiankin innokkaasti keinonaan kidutusta; yleensä he uskovat, että tietävät vakaasti totuuden ja heidän täytyy vain saada uhrinsa tunnustamaan se - vähät siitä, onko tämä syyllinen vai ei. Silloin tällöin Kuulustelijat käyttäytyvät kuin he eivät kuuluisi ensinkään Valkeuden Lapsiin ja näitä johtavan Voideltujen neuvoston käskyvaltaan. Kuulustelijoita johtaa neuvostoon kuuluva suurinkvisiittori. Kuulustelijoiden tunnus on verenpunainen paimensauvan koukku.
Luonnonvarojen kirous
Luonnonvarojen kirous (resurssien kirous, resurssikiro, resurssiloukku) kuvaa sitä että mailla, joilla on runsaasti luonnonvaroja (kuten fossiilisia polttoaineita ja tiettyjä mineraaleja), on yleensä heikompi talouskasvu, vähemmän demokratiaa ja huonompia kehitystuloksia kuin muilla mailla. Näistä haittavaikutuksista ja niiden poikkeuksista on monia teorioita.
Monet tutkimukset ovat osoittaneet runsaiden luonnonvarojen olevan yhteydessä heikkoon talouskasvuun. Meta-analyysi vuodelta 2014 vahvistaa öljyrikkauksien negatiivisen vaikutuksen demokratisoitumiseen. Luonnonvarojen myynnistä saadut varat nostavat valtion valuutan arvoa ja kiihdyttävät kotimaista inflaatiota. Se taas heikentää muiden vientisektoreiden kilpailukykyä.
Selityksiä
Jeff Herbstin mukaan luonnonvaravienti lisää autoritarismia siksi, että se kasvattaa keskushallinnon osuutta vientituloista ja näin ylläpitää hallituksia, jotka olisivat muuten kaatuneet. Poliittinen kilpailu vähenee ja vallasta luopumisen hinta kasvaa.
Resurssiloukku on yksi kuudesta kehitysloukusta. Taloustieteilijä Paul Collierin mukaan suurin osa luonnonvaroiltaan vauraista ja hallinnon rakenteiltaan heikoista maista on jumissa resurssiloukussa.
Arsène Wenger
Arsène Wenger (s. 22. lokakuuta 1949 Strasbourg, Ranska) on ranskalainen jalkapallovalmentaja ja entinen pelaaja. Hän toimi syksystä 1996 kevääseen 2018 englantilaisen valioliigaseura Arsenalin päävalmentajana. Nykyään Wenger toimii Kansainvälisen jalkapalloliiton globaalin jalkapallokehittämisen johtajana.
Ura pelaajana
Wenger pelasi pienissä ranskalaisseuroissa amatöörinä opiskellessaan Robert Schumanin yliopistossa Strasbourgissa. Wenger valmistui taloustieteen maisteriksi 1974.
Wengerin ammattilaisura kesti lyhyenaikaa, vuodesta 1978 vuoteen 1981. Sinä aikana hän voitti Ranskan-mestaruuden Gilbert Gressin valmentamassa RC Strasbourgissa 1979. Wenger ei kuitenkaan kuulunut joukkueen avainpelaajiin ja mestaruuskaudella hän pelasi vain kolme ottelua. 1981 Wenger lopetti peliuransa ja suoritti valmentajan tutkinnon.
Ura valmentajana
Wenger aloitti menestyksekkään valmennusuransa Cannesin joukkueen apualaisvalmentajana 1983. Vuoden kuluttua Wengeristä tuli Nancy-Lorrainen päävalmentaja ja 1987 Monacon päävalmentaja. Monacossa Wengerin ura lähti lentoon sillä jo ensimmäisellä kaudellaan hän luotsasi seuran Ranskan liigamestariksi ja hänet palkittiin Vuoden valmentajaksi Ranskassa 1988. Menestys jatkui kahden liigan kakkossijan, cup-voiton, cupin kahden hopean ja Cup-voittajien Cupin loppuottelupaikan myötä, ennen kuin 1994 Wenger jätti seuran valmennusvastuun Jean Tiganalle.
Ranskasta Wengerin tie jatkui Japaniin, jossa hän johdatti J. Leaguen hännillä riutuneen Nagoya Grampus Eightin liigan kärkipaikoille sekä kahteen cup-voittoon. Wengerin suureksi henkilökohtaiseksi saavutukseksi Japanissa tuli valinta vuoden liigavalmentajaksi 1995.
Bruce Riochin jätettyä Arsenalin päävalmentajan tehtävät elokuussa 1996, Wengerille tarjoutui tilaisuus ryhtyä Arsenalin päävalmentajaksi. Sijaisvalmentajat Stewart Houston ja Pat Rice hoitivat valmentajan tehtäviä lyhyen ajan, kunnes Wenger aloitti syyskuussa 1996 Arsenalin uutena päävalmentajana. Wenger oli Arsenalin ensimmäinen päävalmentaja Britteinsaarten ulkopuolelta ja varsin tuntematon Englannissa. Wengerin ura Arsenalissa alkoi kuitenkin menestyksekkäästi, avausottelu Blackburn Roversia vastaan päättyi 2–0-voittoon ja kauden 1996–1997 päätteeksi Arsenal oli Englannin Valioliigassa kolmas ja hävisi toiseksi tulleelle Newcastle Unitedille vain maalierolla.
Seuraava kausi oli menestyksekäs ja edelliskauden katkerat muistot katosivat. Wenger johdatti Arsenalin tuplaan, eli sekä Valioliigan että FA Cupin voittoon. Tuplamestaruus oli vasta toinen Arsenalin historiassa, mikä nosti Wengerin arvostusta lontoolaisseurassa. Seuraavillakin kausilla Arsenal kamppaili kärkipaikoista, mutta liigamestaruus luisui kolmesti Manchester Unitedille. Tiukimmille taistelu meni 1998–1999, kun Arsenal hävisi mestaruuden vain pisteellä. Wenger johdatti Arsenalin UEFA Cupin loppuotteluun 2000, mutta Galatasaray oli loppuottelussa parempi.
Kausi 2001–2002 toi taas lisää sulkia Wengerin hattuun Arsenalin viedessä jälleen tuplamestaruuden. Seuraava kausi alkoi loistavasti ja Arsenal oli matkalla mestaruuteen, mutta muutama tappio liikaa ja Manchester United juhli jälleen voittoa. Kaudella 2003–2004 Arsenal oli ylivoimainen ja voitti liigamestaruuden tappiottoman kauden päätteeksi. Wenger ja Arsenal tekivät historiaa, sillä edellisen tappiottoman kauden oli pelannut Preston North End 1888–1889.
Huolimatta pettymyksistä joinain kausina, Wenger on Arsenalin historian menestyksekkäin päävalmentaja ja Wengerin johdolla Arsenal on ollut myös lähellä jättipottia eurokentillä. Mestarien liigan loppuottelu 2006 päättyi kuitenkin tappioon Barcelonalle.
Arsenal jatkoi seuraavilla kausillaan taistelua liigan kärkisijoista, mutta mestaruuden saavuttamisessa Wengerin ryhmä ei onnistunut. Kaudella 2014/15 Arsenal oli kolmas ja jäi mestaruuden vieneestä Chelseasta peräti 12 pisteen päähän. FA Cupissa tuli kuitenkin jälleen menestystä, kun joukkue kaatoi loppuottelussa Aston Villan 4-0 ja voitti toisen perättisen cup-mestaruuden.
Kaudella 2015/16 Arsenal jäi yllätysmestaruuden vieneestä Leicester Citystä 10 pisteen päähän, mutta sijoittui kuitenkin toiseksi ensimmäistä kertaa 11 vuoteen. Kaudella 2016/17 Arsenal jäi Valioliigan kärkitaistelussa lopulta viidenneksi häviten pisteellä viimeisen Mestarien liigaan oikeuttaneeseen sijaan tarranneelle Liverpoolille. Arsenal jäi näin ensimmäistä kertaa 20 vuoteen. Sijoitus oli myös heikoin Wengerin vuonna 1996 alkaneella uralla Arsenal-valmentajana. Heikot suoritukset erityisesti tammi-maaliskuussa 2017 voimistivat Wengeriin kohdistunutta kritiikkiä ja Wengerout-kylttejä nähtiin Arsenalin otteluissa entistä useammin. Vaikea kausi päättyi kuitenkin voitonjuhliin, kun Arsenal kaatoi Chelsean FA Cupin finaalissa 2-1.
Kaudella 2017/18 Arsenal jäi jälleen Valioliigassa kärkijoukkueiden taakse taistelemaan kuudennesta sijasta Burnleyn kanssa. FA Cupissa mestaruutta puolustaneen joukkueen tie katkesi historiallisen aikaisin jo 3. kierroksella ensimmäistä kertaa Wengerin Arsenal-uran aikana, kun Nottingham voitti Tykkimiehet 4-2. Kauden aikana paljon kritiikkiä osakseen saanut Wenger ilmoitti 20. huhtikuuta 2018 jättävänsä Arsenalin päävalmentajan tehtävät kauden jälkeen. Wengerillä oli lopettamispäätöksensä jälkeen mahdollisuus luotsata Arsenal urallaan ensimmäistä kertaa eurokilpailun voittoon, mutta joukkue taipui Atléticolle Eurooppa-liigan välierissä yhteismaalein 2-1. Näin Wengerin pitkä, melkein 22 vuotta kestänyt Arsenal-ura ei saanut kruunua eurokilpailun voitosta.
Meriitit valmentajana
Ranska
Japani
Englanti
Kansainväliset turnaukset
Wengerin kyvyistä
Wenger on tullut kautta valmennusuransa tunnetuksi kyvystään löytää hyviä nuoria pelaajia joukkueeseensa, jotka maksavat itsensä takaisin muutaman vuoden kuluttua. Monacossa Wenger löysi George Weahin kyvyt ja myöhemmin Weahista tuli Fifan vuoden pelaaja 1995 Milanissa. Arsenalissa Wenger on hankkinut lukuisia nuoria lupauksia ja heistä on kehittynyt lähes poikkeuksetta maailmanluokan pelureita. Patrick Vieira, Cesc Fàbregas, Thierry Henry, Robin van Persie ja Nicolas Anelka ovat hyviä esimerkkiä Wengerin löytämistä kyvyistä. Anelkan Wenger hankki Paris Saint-Germainista vain 500 000 punnalla, mutta hänet myytiin Real Madridiin 22,3 miljoonalla punnalla kaksi vuotta myöhemmin.
Wengerin alaisuudessa myös moni vaikeuksissa ollut peluri on noussut kukoistukseen. Bruce Riochin Arsenaliin hankkima Dennis Bergkamp pääsi loistoonsa Wengerin alaisuudessa ja alkoholismista kärsinyt Tony Adams nousi Wengerin avulla joukkueen avainkaartiin ja oli mukana voittamassa joukkueen tuplamestaruuksia.
Wengerin kunniatunnustukset
Wenger palkittiin Kunnialegioonan jäsenyydellä vuonna 2002 Ranskassa. 2003 Wengeristä tuli Brittiläisen imperiumin ritarikunnan upseeri, OBE. 2006 Wenger hyväksyttiin Englannin jalkapallon Hall of Fameen toisena ulkomaalaisena valmentajana, aiemmin Hall of Fameen oli päässyt italialainen Dario Gradi.
Freestylehiihdon maailmanmestaruuskilpailut 2007
Freestylehiihdon maailmanmestaruuskilpailut järjestettiin vuonna 2007 11. kerran. Kilpailut käytiin Italian Madonna di Campigliossa 6.–10. maaliskuuta. Kilpailulajeina olivat kumparelasku, parikumparelasku, hypyt ja skicross. Half-pipe jouduttiin perumaan huonojen lumiolosuhteiden takia.
Mitalitaulukko
Isäntämaa
Ehud Barak
Ehud Barak (, syntyjään Ehud Brog, s. 12. helmikuuta 1942 Palestiinan brittiläinen mandaatti) oli Israelin kymmenes pääministeri vuodesta 1999 vuoteen 2001. Hän on ollut sotilastiedustelun johtaja 1983–1985, Israelin puolustusvoimien komentaja 1991–1995, sisäministeri 1995, ulkoministeri 1995–1996, Israelin työväenpuolueen johtaja 1999–2001 ja 2007–2011 sekä puolustusministeri 1999–2001 ja 2007–2013.
Elämä
Ehud Barak syntyi 12. helmikuuta 1942 Palestiinan brittiläisessä mandaatissa. Hänellä on aškenasijuutalainen sukutausta. Barak on eronnut ensimmäisestä vaimostaan, jonka kanssa hänellä on kolme lasta.
Koulutus
Barak opiskeli matematiikkaa ja fysiikkaa Jerusalemin ja Stanfordin yliopistoissa.
Sotilasura
Ehud Brog liittyi Israelin puolustusvoimiin vuonna 1959, jolloin hän vaihtoi nimensä muotoon ”Barak”, mikä tarkoittaa hepreaksi ukkosta. Hän palveli 35 vuotta ja yleni aina kenraalin arvoon asti. Hän oli sotilastiedustelun Amanin päällikkö 1983–1985 ja pääesikunnan päällikkö 1991–1995.
Poliittinen ura
Barak toimi Israelin sisäministerinä vuonna 1995 ja ulkoministerinä 1995–1996. Vuonna 1996 hänet valittiin Israelin parlamenttiin knessetiin ja valittiin ensimmäisen kerran Työväenpuolueen johtajaksi. Israelin pääministeriksi hän nousi vuonna 1999, päihittäen pääministerivaaleissa selvällä vaalivoitolla aiemman pääministerin Benjamin Netanyahun. Vuoden 1999 pääministerivaalit pidettiin Israelin parlamenttivaalien yhteydessä, joissa Barak onnistui johdattamaan vasemmistopuolueista koostuvan One Israel -liittoutumansa vaalivoittoon, tosin hyvin kapeaan sellaiseen.
Barak vieraili ensimmäisenä Israelin pääministerinä julkisesti Turkissa, vaikka David Ben-Gurion olikin käynyt siellä salaa jo 1958. Barakin kaudella Israel vetäytyi Etelä-Libanonista 18-vuotisen miehityksen jälkeen. Hän myös osallistui Camp Davidin kokoukseen, jossa oli tarkoitus päättää palestiinalaisvaltion luomisesta. Toinen intifada alkoi pian tämän kokouksen jälkeen.
Barak hävisi pääministeripaikan pääministerivaaleissa 2001 murskatappiolla Likudin silloiselle puheenjohtajalle Ariel Sharonille, minkä jälkeen hän erosi Työväenpuolueen johtajan paikalta ja knessetistä ja muutti Yhdysvaltoihin töihin.
Paluu politiikkaan
Vuonna 2005 Barak ilmoitti palaavansa Israeliin ja pyrkivänsä uudelleen Israelin työväenpuolueen puheenjohtajaksi, mutta huonon gallup-menestyksen jättäytyi pois kilpailusta. Tammikuussa 2007 hän yritti uudelleen. Puheenjohtajavaalin ensimmäisellä kierroksella hän sai 39 prosenttia äänistä. Toisella kierroksella hän voitti täpärästi toisen pääehdokkaan, Ami Ayalonin. Barak valittiin Israelin puolustusministeriksi 18. kesäkuuta 2007, Amir Peretzin erottua. Barakin kaudella Israelin puolustusvoimat hyökkäsi Gazaan. Hän oli Työväenpuolueen pääministeriehdokas vuoden 2009 parlamenttivaaleissa. Vaaleissa Työväenpuolue jäi neljänneksi.
17. tammikuuta 2011 Barak ilmoitti jättävänsä Työväenpuolueen neljän muun edustajan kanssa ja muodostavansa uuden "keskustalaisen, sionistisen ja demokraattisen" parlamenttiryhmän, jonka nimeksi tuli Itsenäisyys (עצמאות‎, Atzma'ut). Barak toimi siinä vuoteen 2012, jonka jälkeen hän toimi sitoutumattomana poliitikkona vuoteen 2019 asti.
Jukka Viljanen (professori)
Jukka Viljanen on suomalainen oikeustieteilijä, joka on toiminut julkisoikeuden professorina Tampereen yliopistossa vuodesta 2019 lähtien. Hän väitteli hallintotieteiden tohtoriksi Tampereen yliopistossa vuonna 2003. Eduskunnan oikeusasiamies nimitti hänet ihmisoikeusvaltuuskunnan jäseneksi kaudelle 2020–2024.
Lipetskin alue
Lipetskin alue on hallinnollinen alue Venäjällä Itä-Euroopassa.
Maantiede
Se rajoittuu pohjoisessa Rjazanin alueeseen, idässä Tambovin alueeseen, etelässä Voronežin alueeseen, lounaassa Kurskin alueeseen, lännessä Orjolin alueeseen ja luoteessa Tulan alueeseen.
Lipetskin alueen länsiosa kuuluu Keski-Venäjän ylänköön ja itäosa Itä-Euroopan tasankoon. Alueen merkittävimmät joet ovat Don ja siihen laskeva Voronež.
Historia
thumb|160px|left|Arkkitehti [[Vladimir Šuhovin suunnittelema maailman 1. hyberboloidirakenne Polibinossa Lipetskin alueella.]]
Toisessa maailmansodassa alue oli Saksan miehittämä 1941–43. Lipetskin alue perustettiin 6. tammikuuta 1954.
Väestö
Lipetskin alueen suurimmat kaupungit ovat Lipetsk (508 887 as.), Jelets (108 404 as.) ja Grjazi (46 807 as.). Alueella on 1 173 513 asukasta (vuonna 2010).
Hallinto
Lipetskin alue on yksi Venäjän federaation alueista (subjekti) ja sen pääkaupunki on Lipetsk. Alue on jaettu hallinnollisesti 18 piiriin ja 8 kaupunkialueeseen. Paikallishallinnon johdossa ovat aluehallinnon päämies ja edustajaneuvosto.
Istanbulin sopimus
Istanbulin sopimus eli Euroopan neuvoston yleissopimus naisiin kohdistuvan väkivallan ja perheväkivallan ehkäisemisestä ja torjumisesta on maailman ensimmäinen laaja-alainen sopimus, jonka tarkoitus on ennaltaehkäistä ja poistaa perheessä tapahtuvaa ja naisiin kohdistuvaa väkivaltaa.
Istanbulin sopimus hyväksyttiin vuonna 2011, ja se astui kansainvälisesti voimaan 1. elokuuta 2014.
Sopimuksen tavoitteena on muun muassa: Sopimus velvoittaa muun muassa: Sopimusmääräysten täytäntöönpanoa seuraa naisiin kohdistuvan väkivallan ja perheväkivallan torjunnan asiantuntijaryhmä (GREVIO).